কেউ যদি ইউনিভার্সিটি অব ইলিনয়ের ওয়েবসাইট বা উইকিপিডিয়ায় ঢুঁ মারেন তাহলে দেখতে পাবেন, বিশ্ববিদ্যালয়ের যে ১৭ জন প্রাক্তন ছাত্র নোবেল পুরস্কার পেয়েছেন তাদের সবাইকে ডিঙ্গিয়ে ড. এফ আর খানকে Notable Alumni হিসেবে স্বীকৃতি দেওয়া হয়েছে। উপরন্তু, তাঁকে ‘স্ট্রাকচারাল ইঞ্জিনিয়ারিংএর আইনস্টাইন’ ও ‘বিংশ শতাব্দীর শ্রেষ্ঠ স্ট্রাকচারাল ইঞ্জিনিয়ার’ হিসেবে অভিহিত করা হয়েছে। এ বিরল সম্মান আর কোনো বাঙালির ভাগ্যে জুটেছে বলে আমার জানা নেই।